- Hindi News
- National
- लोकल कनेक्ट; हेलीकॉप्टर से उतरते ही पहले हर अहम जानकारी लेते हंै मोदी, तब शुरू करते हैं रैली में बो
लोकल कनेक्ट; हेलीकॉप्टर से उतरते ही पहले हर अहम जानकारी लेते हंै मोदी, तब शुरू करते हैं रैली में बोलना
भास्कर न्यूज नेटवर्क | लखनऊ
यूपीचुनाव को प्रतिष्ठा का प्रश्न बना चुकी भारतीय जनता पार्टी के स्टार प्रचारक नरेंद्र मोदी प्रचार के साथ उसका असर परखने पर भी पूरी नजर रखे हुए हैं। पार्टी की ओर से विकसित फीडबैक सिस्टम के साथ ही उनके स्वागत के लिए एयरपोर्ट और मंच के पीछे पहुंच रहे कार्यकर्ताओं को भी उन्होंने इसका जरिया बनाया है। हाल में ही अवध क्षेत्र की रैली के दौरान लखनऊ एयरपोर्ट पर पीएम मोदी ने एक पदाधिकारी से सीटवार जानकारी ली।
पीएम रैलियों के दौरान जिस एयरपोर्ट पर उतरते हैं और रैली आयोजन स्थल पर मंच के पीछे स्थानीय पदाधिकारी उनका स्वागत करते हैं। इस दौरान पीएम गर्मजोशी से हाथ मिलाते हैं और उनका परिचय पूछते हैं। साथ ही उनसे बातों-बातों में चुनाव की दशा-दिशा भी पूछ रहे हैं। गोंडा रैली में जाते समय अवध क्षेत्र के एक पदाधिकारी से उन्होंने पूछा कि यहां का क्या हाल है? उन्होंने उत्साहजनक परिणाम की उम्मीद जताई। मोदी आगे बढ़ने के बाद फिर ठिठके और पूछा, ‘अच्छा लखनऊ का हाल तो बता दो!’। पदाधिकारी ने फिर उन्हें डिटेल दी। रैलियों के मंच पर भी पास बैठे नेता पदाधिकारी के जरिए स्थानीय मुद्दों एवं प्रत्याशियों की बारीक जानकारी भी पीएम ले रहे हैं जिससे लोकल कनेक्ट मजबूत बनाया जा सके। यही नहीं अपने भाषणों में भी इन जानकारियों का इस्तेमाल करते हैं। चुनाव की घोषणा के बाद यूपी में हुई मोदी की रैलियों में उमड़ रही भीड़ ने पार्टी की उम्मीद और बढ़ाई है। पश्चिमी यूपी के अलीगढ़ जैसे जिलों में हुई रैली को वहां के लिहाज से ऐतिहासिक बताया जा रहा है। अब तक मोदी मेरठ, अलीगढ़, गाजियाबाद, बदायूं, बिजनौर, लखीमपुर, कन्नौज, हरदोई, बाराबंकी, फतेहपुर, उरई, कौशांबी, फूलपुर, बहराइच, बस्ती, गोंडा और मऊ में रैलियों को संबोधित कर चुके हैं। परिवर्तन यात्रा के दौरान भी पीएम ने छह रैलियों को संबोधित किया था। उस दौरान रैलियों की भीड़ को टिकट के दावेदारों से जोड़ा गया था।
बनारस में रुकेंगे, पूर्वांचल को मथेंगे
चुनावअभियान की शुरुआत में लक्ष्य था कि हर क्षेत्र में कम से कम दो रैलियां आयोजित की जाएं। इस हिसाब से मोदी की 12 रैलियां प्रस्तावित थीं। अब तक पीएम की 17 रैलियां हो चुकी हैं। आखिरी दो चरण में चुनाव काशी सहित पूर्वांचल में है। वहां पर मोदी का रोड शो भी होने जा रहा है। काशी भाजपा के लिए बड़ी चुनौती है इसलिए पीएम मोदी वहां पूरा एक दिन रुककर भाजपा के पक्ष में माहौल बनाने के लिए जुटेंगे।
भास्कर ख़ास
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva bho_Deva